INFORMÁCIÓS ANYAG BABA-MAMA TORNÁHOZ
A Baba-Mama tornán az Édesanya együtt tornázik a babával. Tartalmas időtöltés kis– és nagy babákkal együtt, jó hangulatban, kellemes zenével. Ez a közösen végzett tevékenység elmélyíti, és új színt hoz a baba és a mama kapcsolatának bensőségességébe. A gyakorlatok fejlesztik a babák mozgását, térérzékelését, figyelemirányítását, valamint jótékony hatással vannak a testi-lelki és szociális fejlődésükre. A mamáknak segít a szülés utáni mielőbbi regenerálódásban, erősítve, feszesítve a terhesség során nagy igénybevételnek kitett izmokat, ízületeket.
A foglalkozások bemelegítéssel kezdődnek, a babák tornáztatásával folytatódnak, majd az édesanyák gyakorlatai következnek, melybe lehetőség szerint a babákat is bevonjuk. Az órát rövid intim tornával zárjuk.
Ajánlott a babák 6 hetes korától. Koraszülés vagy császármetszés után a 10-12. héttől ajánlott a kezdés,
A mi Baba-Mama tornánk azért különbözik a többitől, mert kiscsoportos formában zajlanak az órák. Lehetőség nyílik átbeszélni az anyasággal kapcsolatos kérdéseket. (csecsemő fejlődése; babagondozás; szoptatás…)
- hát-és hasizom erősítő gyakorlatok
- comb-popsiformáló gyakorlatok
- mélyíti az anya-gyermek kapcsolatot
- segíti az anya és gyermeke összeszokását
- baba szocializációs készségei fejlődnek, míg az anya közösségben lehet
- segít visszanyerni a szülés előtti testsúlyt, vagy segít megőrizni az ideális testsúlyt
- javítja a közérzetet, segít megelőzni a szülés utáni depressziót
- kikapcsolódást biztosít
- fejleszti a baba egyensúlyészlelését, mozgásait, beszédét, ritmusérzékét